text: [{"text_idx": "#000001", "text": "Bubuhan ikam nang ketuju banar lawan drama\nkorea pasti tahu banar sudah lawan kimchi,"}, {"text_idx": "#000002", "text": "Beh, nang pina kenyamanan dilihati. Apalagi\nmun oppa kesayangan nang mamakan. Lalu ja timbul rasa handak beolah sorang.\nKapasar manukar sawi putih, mengacaki lawan bubuk lombok. Ham, padih lah"}, {"text_idx": "#000003", "text": "Suah ai sudah beimajinasi meolah kimchi. Tapi\nsadar diri haja sorang ni liur banjar. Mun kada temakan daur kena gawi.. \ud83d\ude02"}, {"text_idx": "#000004", "text": "Jadi am sorang memakan kimchi ala urang banjar"}, {"text_idx": "#000010", "text": "Itu tuh kambang. Nah, kambangnya nih mun sudah\nmekar diputik imbah itu dijaruk. Tahulah lawan arti dijaruk?"}, {"text_idx": "#000012", "text": "Jadi kayapa beolah kimchinya urang banjar nih?\nPerlu kah kita nukar bubuk cabai, menumbuk ebi sambil menambahi dauh bawang"}, {"text_idx": "#000013", "text": "Kada usah, beh liwar nyamannya kalinya\nmeolahnya nih. Bemodal uyah wara. Lawan mantra sadikit lah. Bebismillah ujar"}, {"text_idx": "#000014", "text": "Pertama tu bunganya nih dibasuh. Imbah itu\ndirandam banyu hangat. Ingatakan hangat lah. Jangan jua banyu hanyar manggurak."}, {"text_idx": "#000015", "text": "Imbah dirandam didiam akan ai sampai beberapa\nhari. Sampai takaluar warna habang dibanyunya. Ham, nyaman banar kalo. Kanakan\ngin bisa meulah. Makin nyaman dirandam, rasanya makin nyaman jua."}, {"text_idx": "#000016", "text": "Mun handak mamakan, bubuhi uyah. Handak nyaman\nlagi buati vetsin. Nyaman tahulah. Model kriuk-kriuk tuh rasanya."}, {"text_idx": "#000018", "text": "Makannya nih lawan nasi putih ja lah?"}, {"text_idx": "#000020", "text": "Paling kada dikawani lawan iwak karing kah.\nModal iwak sapat gin tenyaman jua sedikit. Handak tenyaman iwak karing telang.\nAtau intalu masin kah nyaman jua."}, {"text_idx": "#000022", "text": "Olahakan iwak bepanggang. Barang ja iwak\nharuan kah, papuyu kah, atau peda kah. Nyaman lagi mun bepanggang di bara pang."}, {"text_idx": "#000023", "text": "Nah, imbah itu beolah acan. Acan masak kah,\nacan mantah kah. Inya macam-macam resep acan urang tuh."}, {"text_idx": "#000025", "text": "Murah haja, sebungkus harganya 5 ribu. Isinya\ndua ikat tuh, kawa gasan 2 kali makan. Tapi mun lagi kada musim harganya larang\nam, bisa 2 kali lipat."}, {"text_idx": "#000027", "text": "Tapi mun handak murah lagi batanam sorang ai\nbunganya. Ham, kawa gasan dijual di pasar siring. Jadi duit. Wkwk."}, {"text_idx": "#000030", "text": "Kami di Amuntai manyambatnya kambang tigarun. Ulun kada pernah mamakan, kada wani, gair asa rasa makan daun/kambang, hahhah. Tapi panasaran jadinya nah. Kaina pang mancubai mamakan, mudahan cucuk lawan liur XD"}, {"text_idx": "#000032", "text": "Ay ay nyamannya jaruk tigarun. Makanan khas kalsel ni dasar nyaman banar jar. Tapi ulun kada suah pang mamakan lagi, jarang ada wadah kami"}, {"text_idx": "#000033", "text": "Eny kda wani makan \ud83d\ude02 kaya kembang lalu pang rancak ay bila acara di Handil pasti ada cacapan ini"}, {"text_idx": "#000034", "text": "Bah nyaman banar buhannya ai.. Rugi kada pernah merasai urang banjar. Jui ke pasar memborong kena mun musim lah"}]